Meddelelse fra Kommissionen i henhold til artikel 8 i direktiv 93/38/EØF

(1999/C 156/03)

(EØS-relevant tekst)

Liste over tjenesteydelser, der i henhold til artikel 8 i Rådets direktiv 93/38/EØF af 14. juni 1993 om samordning af fremgangsmåderne ved tilbudsgivning inden for vand- og energiforsyning samt transport og telekommunikation anses for undtaget fra direktivets anvendelsesområde

Direktiv 93/38EØF finder blandt andet anvendelse på kontrakter, der indgås af teleoperatører. Den nylige liberalisering af telesektoren i EU gør, at det ikke længere er begrundet, at de af direktivet følgende forpligtelser finder anvendelse, når en effektiv konkurrence er sikret. Direktives artikel 8 fastsætter i den forbindelse, at markederne for tjenesteydelser, der fungerer under effektive konkurrencevilkår, kan undtages fra direktivets anvendelsesområde. I sin meddelelse om offentlige udbud i Den Europæiseke Union(1), angav Kommissionen, at den ville undersøge mulighederne for at anvende denne artikel.

Kommissionen har i en bekendtgørelse offentliggjort den 2. september 1998 i Der Europæiske Fællesskabers Tidende(2) anmodet ordregivere i telesektoren om i henhold til artikel 8, stk. 2, i direktiv 93/38/EØF at give meddelelse om, hvilke teletjenester de i medfør af artikel 8, stk. 1, anser for undtaget fra anvendelsesområdet for direktivet på det grundlag, at andre virksomheder frit kan yde den samme tjeneste i samme geografiske område og på vilkår, som i det væsentlige de identiske(3).

Kommissionen har i sin fjerde rapport om gennemførelsen af EU's lovpkakke for telesektoren(4) gjort status over, hvor langt medlemsstaterne er kommet med at skabe det retlige grundlag for en fuldstændig liberalisering af telemarkederne. Kommissionen har især noteret sig, at de nationale tilsynsmyndigheder er trådt i funktion i alle medlemsstater og er begyndt at anvende principperne i lovpakken.

Ordregivernes anmodning om undtagelser er blevet behandlet på grundlag af de oplysninger om den retlige og faktiske konkurrencesituation, som operatørerne har forelagt, som referet til af Domstolen for De Europæiske Fællesskaber i dom af 26. marts 1996 i sag C-392/93, The Queen mod H. M. Treassury, ex-parte British Telecommunications plc(5) i forbindelse med fortolkningen af den samme artikel i et tidligere direktiv(6), samt på grundlag af medlemsstaternes fremskridt med hensyn til at gennemføre bestemmelserne på teleområdet og på grundlag af de konkrete resultater på medlemsstaternes telemarkeder med hensyn til en mere effektiv anvendelse af de foranstaltninger, der er indført på nationalt plan, således som det fremgår af ovennævnte fjerde rapport. Liberalisering har nu fundet sted i telekommunikationssektoren, og effektiv konkurrence eksisterer i de fleste medlemsstater. Dette på trods af at nogle medlemsstater stadig befinder sig i en overgangsperiode vedrørende iværksættelsen af den regulatoriske pakke for telekommunikation.

På baggrund af ovenstående offentliggør Kommissionen hermed til orientering nedenstående liste over teletjenester, som er undtaget fra anvendelsesområdet for direktiv 93/38/EØF i henhold til direktivets artikel 8. Listen vil blive ajourført under hensyn til den fremtidige udvikling i de faktiske konkurrenceforhold på de berørte telemarkeder. Artikel 8, stk. 1, indebærer, at indkøb foretaget af ordregivere, der leverer er tjeneste, som er undtaget i det pågældende geografiske område, ikke længere vil være omfattet af direktivets detaljerede bestemmelser.

Kategoriseringen af tjenesterne er blevet foretaget for at understøtte analysen af konkurrence, og for at hjælpe industrien til at forstå det praktiske resultat af liberaliseringen på telekommunikationsområdet for brugen af udbudsreglerne. Det er Kommissionens opfattelse, at disse kategorier tilsammen dækker alle de telekommunikationstjenester, der er refereret til i direktivets artikel nr. 1 (14 og 15) og er i overensstemmelse med den terminologi, der anvendes i direktivets artikel 1, stk. 4, litra c ii).

>TABELPOSITION>

(1) Offentlige indkøb i EU, meddelelse fra Kommissionen 11. marts 1998, KOM(1998) 143 endelig.

(2) Bekendtgørelse til ordregivere i telesektoren (98/C 273/07) (EFT C 273 af 2.9.1998, s. 12).

(3) 32 ordregivere fra medlemsstaterne har reageret på Kommissionens bekendtgørelse.

(4) Meddelelse til Rådet, Euorpa-Parlamentet, Det Økonomiske og Sociale Udvalg og Regionsudvalget KOM(1998) 594 af 25. november 1998.

(5) 1996, Slm. s. I-1631.

(6) Rådets direktiv 90/531/EØF af 17. september 1990 om fremgangsmåderne ved tilbudsgivning inden for vand- og energiforsyning samt transport og telekommunikation (EFT L 297 af 29.10.1990, s. 1).